Eelmise nädala neljapäevak Kodasool, eilne teisipäevak Rõõsal - sellised päevakud on juba midagi mõnusat. Muidu jookse pea kuklas mööda Mustamäe või Pirita metsa, mis orienteerumise poole pealt küll erilist naudingut ei paku, või veel hullem - Vääna viie  kontrollpunktiga nõgesevälja-rajal.      Eilne sooritus küll muidugi vilets, eriti raja esimesel  poolel tegin just etapil mitmeid rumalaid vigu: 2 kp - ei lugenud punktil peale minnes korralikult kaarti ja tegin mõttetu kaare enne punkti - 50 sek. 4 kp - jooksin valelt poolt lohke ja jäin lootusetult tuulemurdu kinni - 1:10. 6 kp - ei lugenud korralikult kaarti ja müttasin valel künkal punkti otsida - 2 min. 10 kp - jooksin liiga vara nõlvalt alla ragistasin mööda võsa ja mägesid - 1 min. 11 kp - jätsin legendist lugemata, et punkt ei ole lohus vaid selle serval ja seisin mõttelagedalt lohus ning otsisin  sealt punkti - 30 sek. Kokku tuli vigu umbes kuue minuti jagu. Raja pikkus oli 7.09 km ja 18 kontrollpunkti.    Ja üks eriti mõnus ekstra - pärast teisipäevakut sai viimase kontrollpunkti kõrval asuvas järves ujuda!    Tulemused.